Diari Oficial de la Generalitat Valenciana


Sumari del DOGV 3128, del 24-11-1997 (1997/11175)

ORDRE de 13 de novembre de 1997, de la Conselleria d'Economia, Hisenda i Administració Pública, per la qual es procedeix a l'alienació de 2.500 accions de l'Institut Valencià d'Investigacions Econòmiques, SA, i es determinen les condicions que han de reunir els futurs adquirents d'aquestes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3128

Data del DOGV
:   24-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11577


Data del document
:   13-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

3870 ORDRE de 13 de novembre de 1997, de la Conselleria d'Economia, Hisenda i Administració Pública, per la qual es procedeix a l'alienació de 2.500 accions de l'Institut Valencià d'Investigacions Econòmiques, SA, i es determinen les condicions que han de reunir els futurs adquirents d'aquestes. [97/X11791]
  
Mitjançant Acord del Govern Valencià, adoptat el dia 10 de juliol de 1997, s'autoritzà l'alienació de 2.500 accions propietat de la Generalitat Valenciana representatives del capital social de la mercantil Institut Valencià d'Investigacions Econòmiques, SA, per un import de 47.560.227 de pessetes.
  
El punt tercer de l'acord esmentat autoritzava aquesta conselleria per a dur a terme l'alienació acordada i per a fixar les condicions que han de reunir els futurs adquirents de les accions.
  
Atès que les accions de l'Institut Valencià d'Investigacions Econòmiques, SA, no cotitzen en cap de les borses nacionals.
  
Atès que la Direcció General d'Economia d'aquesta conselleria ha emés informe on fixa el preu de les accions en el seu valor nominal i indica les condicions que han de regular l'alienació de les accions assenyalades.
  
Vist que l'article 59.4 de la Llei 3/1986, de 24 d'octubre, de Patrimoni de la Generalitat Valenciana, atribueix a aquesta conselleria la competència per a procedir a l'alienació directa, en règim de publicitat i concurrència, d'accions que no cotitzen en borses nacionals,
  
ORDENE
  
Primer
  
Alienar directament, en règim de publicitat i concurrència, 2.500 accions de l'Institut Valencià d'Investigacions Econòmiques, SA, propietat de la Generalitat Valenciana, pel preu de 10.000 pessetes/acció, quantitat a què ascendeix el seu valor nominal.
  
Segon
  
Determinar com a condicions que han de regular l'alienació de 2.500 accions de l'Institut Valencià d'Investigacions Econòmiques, SA, propietat de la Generalitat Valenciana, les següents:
  
- Tindran dret d'adquisició preferent les peticions d'entitats que bé directament o bé per mitjà d'altres entitats sense intenció de lucre, destaquen per la seua trajectòria i prestigi en l'àmbit de la investigació econòmica o social.
  
- Si les peticions són superiors a l'oferta s'adjudicarà mitjançant prorrateig en les quantitats sol·licitades.
  
Tercer
  
La Direcció General de Tributs i Patrimoni realitzarà les actuacions necessàries per a fer efectiva aquesta ordre.
  
València, 13 de novembre de 1997
  
El conseller d'Economia, Hisenda i Administració Pública,